केंद्रीय कृषि एवं किसान कल्याण मंत्रालय के एक विशेष कार्यक्रम के तहत देश के 15 प्रमुख उत्पादक राज्यों के 343 चिह्नित जिलों में 8,20,600 बीज मिनी किट निशुल्क वितरित की जाएंगी। इस प्रोग्राम से बीज बदलने की दर बढ़ने से उत्पादन और उत्पादकता बढ़ेगी, जिससे किसानों की आय बढ़ाने में मदद मिलेगी। केंद्रीय कृषि एवं किसान कल्याण मंत्री श्री नरेंद्र सिंह तोमर ने आज मध्य प्रदेश के मुरैना और शेपुर जिलों में करीब 2 करोड़ रुपए की सरसों सीड मिनी किट का वितरण कर कार्यक्रम का शुभारंभ किया।